Είμαι ο Τζιμ Μακέι, ζωντανά τώρα από τα κεντρικά του ABC.
Η ειρήνη των λεγόμενων "Γαλήνιων Ολυμπιακών Αγώνων" διαλύθηκε
λίγο πριν τα χαράματα σήμερα, όταν Άραβες τρομοκράτες
με αυτόματα οπλοπολυβόλα
πήγαν στην έδρα της ισραηλινής ομάδας.
Αυτό είναι το κτίριο 31.
Και τώρα πάμε στα παράθυρα,
πίσω από τα οποία, τώρα, οχτώ ή εννέα τρομοκρατημένοι,
ζωντανοί άνθρωποι κρατούνται αιχμάλωτοι.
Ο Μαύρος Σεπτέμβρης, τότε, ήταν η πιο επικίνδυνη,
η πιο επιθετική παλαιστινιακή τρομοκρατική οργάνωση.
Τα τελευταία νέα από το αεροδρόμιο είναι πως "'άνοιξαν οι πύλες της Κολάσεως".
Τα μεσάνυχτα, ήταν ξεκάθαρο ότι η επιχείρηση απέτυχε
και όλοι οι όμηροι ήταν νεκροί.
Για την Γκόλντα Μεΐρ, την πρωθυπουργό,
ξεχείλισε το ποτήρι.
Η Γκόλντα είπε "Στείλτε τα παλικάρια".
Τα "παλικάρια" ήταν ειδικοί κομάντο της Μοσάντ.
Η αποστολή λεγόταν "Οργή του Θεού"
και στόχος της ήταν ο εντοπισμός και ο φόνος
των ηγετών του Μαύρου Σεπτέμβρη.
Τώρα είναι η ώρα να κάνουμε τους τρομοκράτες
από κυνηγούς, κυνηγημένους.
ΚΕΝΤΡΙΚΗ ΥΠΗΡΕΣΙΑ ΠΛΗΡΟΦΟΡΙΩΝ
ΑΠΟΡΡΗΤΟ
ΙΣΤΟΡΙΕΣ ΚΑΤΑΣΚΟΠΕΙΑΣ
ΕΠΙΧΕΙΡΗΣΗ ΟΡΓΗ ΤΟΥ ΘΕΟΥ ΜΕΡΟΣ 1
ΜΟΝΑΧΟ, ΓΕΡΜΑΝΙΑ 1972
Οι Ολυμπιακοί Αγώνες στο Μόναχο το 1972,
για τον γερμανικό λαό, σήμαιναν σχεδόν πλήρη αποκατάσταση.
Οι τελευταίοι Ολυμπιακοί Αγώνες στη Γερμανία έγιναν το 1936,
και ο άνθρωπος που έκανε την έναρξή τους στο Βερολίνο
ήταν ο ίδιος ο Αδόλφος Χίτλερ.
Οι Αγώνες του Βερολίνου,
που σημειώνουν την 11η Ολυμπιάδα της σύγχρονης εποχής,
ξεκινούν.
Για τους Ισραηλινούς, το Ισραήλ αντιμετώπιζε έναν προβληματισμό.
Να συμμετέχει στους Ολυμπιακούς Αγώνες σε γερμανικό έδαφος;
Η απόφαση ήταν ναι.
Είχαμε πολύ καλούς αθλητές…
ΜΙΧΑΕΛ ΜΠΑΡ-ΖΟΧΑΡ ΙΣΡΑΗΛΙΝΟΣ ΙΣΤΟΡΙΚΟΣ
…που ονειρεύονταν να διαγωνιστούν στους Ολυμπιακούς Αγώνες.
Είχαμε την πιο γρήγορη δρομέα στο δυτικό ημισφαίριο,
και περιμέναμε να κερδίσει ολυμπιακό μετάλλιο.
Όλοι είχαν τεράστιες ελπίδες.
Οι Γερμανοί θεωρούσαν τους Ολυμπιακούς Αγώνες του Μονάχου
αντίθεση στους Ολυμπιακούς Αγώνες του 1936
υπό το καθεστώς των Ναζί.
ΔΡ ΧΑΓΚΑΪ ΤΣΟΡΕΦ ΙΣΤΟΡΙΚΟΣ
Τους παρουσίαζαν ως "χαρούμενους Ολυμπιακούς Αγώνες",
οπότε δεν ήθελαν φύλακες ασφάλειας
να φαίνονται στο Ολυμπιακό Χωριό,
και δεν υπήρχε σχεδόν καθόλου ασφάλεια.
Όταν η ισραηλινή πρεσβεία προσέγγισε τη γερμανική Ολυμπιακή Επιτροπή
και της ζήτησε να παρέχει προστασία στους Ισραηλινούς αθλητές,
είπαν "Τι είναι αυτά που λέτε; Εδώ επικρατεί το ολυμπιακό πνεύμα.
Δεν θα συμβεί τίποτα".
Λέγομαι Αβραχάμ Μελαμέντ.
Ήμουν αθλητής κολύμβησης, και τότε
ήμουν ο καλύτερος εκπρόσωπος του Ισραήλ στην κολύμβηση.
ΟΛΥΜΠΙΑΚΟ ΧΩΡΙΟ - ΜΟΝΑΧΟ, ΓΕΡΜΑΝΙΑ 5 ΣΕΠΤΕΜΒΡΙΟΥ 1972
ΚΤΙΡΙΟ ΙΣΡΑΗΛΙΝΗΣ ΑΠΟΣΤΟΛΗΣ
Ξύπνησα γύρω στις 5:00, 5:15.
Άκουγα θορύβους από το διπλανό δωμάτιο,
και, απ' αυτό που άκουγα, ήταν σαν κάποιος
να μετακινούσε έπιπλα πέρα δώθε,
με κραυγές και φωνές.
Μετά ακούγονταν πιο δυνατοί θόρυβοι από το άλλο δωμάτιο.
Ήχοι οπλοπολυβόλων.
Και μετά δεν άκουγα τίποτα.
Ένας απ' την ομάδα σκοποβολής που έμενε σε επάνω δωμάτιο,
κατέβηκε και με ρώτησε "Άκουσες τι έγινε;
Μάλλον μπήκαν μέσα Παλαιστίνιοι και πήραν ομήρους".
Δεν ξέραμε τι να κάνουμε.
Κοιτάξαμε έξω απ' το παράθυρο.
Πρώτα είδα τον Μούνι, τον παλαιστή, νεκρό στο πεζοδρόμιο.
Οπότε, καταλάβαμε ότι ήταν σοβαρό.
Αποφάσισα πως δεν ήθελα να είμαι εκεί.
Ουσιαστικά, άνοιξα τα παράθυρα και βγήκα απ' το πίσω μέρος του δωματίου.
Μόλις βγήκα από το δωμάτιο,
με έριξε κάτω ένας φρουρός από τη Γερμανία
και με πήγε κάπου αλλού.
Στην αρχή, η αστυνομία δεν καταλάβαινε τι γινόταν.
Δεν πίστευαν ότι μπορούσαν να μπουν τρομοκράτες στο Ολυμπιακό Χωριό.
Τελικά, όμως, μετά από λίγη ώρα, κατάλαβαν ότι ήμασταν…
Ότι υπήρχαν όμηροι στα χέρια ομάδας τρομοκρατών.
Έκτακτη είδηση από το Ολυμπιακό Χωριό στο Μόναχο,
όπου νωρίς το πρωί, οπλισμένοι Παλαιστίνιοι
εισέβαλαν στα δωμάτια των Ισραηλινών.
Σκότωσαν δύο Ισραηλινούς
και τώρα κρατούν ομήρους 10 αθλητές και έξι αξιωματούχους.
Οι αντάρτες απαιτούν την απελευθέρωση 250 Αράβων κρατούμενων στο Ισραήλ
με προθεσμία μέχρι το μεσημέρι.
Γίνονται διαπραγματεύσεις με τη Γερμανία.
ΔΥΤΙΚΗ ΓΕΡΜΑΝΙΑ
ΜΟΝΑΧΟ
ΙΕΡΟΥΣΑΛΗΜ
ΙΕΡΟΥΣΑΛΗΜ, ΙΣΡΑΗΛ 5 ΣΕΠΤΕΜΒΡΙΟΥ, 9:00 π.μ.
Ήμουν στην Ιερουσαλήμ. Το πρωί άκουσα την είδηση στο ραδιόφωνο
και έτρεξα στο γραφείο της πρωθυπουργού.
Η πρωθυπουργός το έμαθε από τον υπουργό Στρατού
και από τα δελτία ειδήσεων.
Εγώ, προσωπικά, ένιωσα απελπισία,
ντροπή.
Πώς φτάσαμε σε τέτοια κατάσταση
όπου μπόρεσαν να μπουν Παλαιστίνιοι στο Ολυμπιακό Χωριό
και να πάρουν ομήρους Ισραηλινούς, και μάλιστα τόσο πολλούς,
μπροστά, ουσιαστικά, στα μάτια ολόκληρου του κόσμου;
Ήταν μεγάλο σοκ.
ΣΑΚΕΡ ΑΜΠΟΥ ΦΑΧΕΡ ΠΑΛΑΙΣΤΙΝΙΟΣ ΙΣΤΟΡΙΚΟΣ
Η αρχή ήταν όταν η Διεθνής Ολυμπιακή Επιτροπή
αρνήθηκε να συμπεριλάβει την Παλαιστίνη ή την παλαιστινιακή ομάδα
στον Ολυμπιακό διαγωνισμό.
Από εκεί ξεκίνησε η ιδέα του "Γιατί μας απορρίπτουν;"
Γιατί δεν θεωρούμασταν κράτος,
αλλά θέλαμε να μάθει για τον αγώνα μας η διεθνής κοινή γνώμη.
Ποτέ δεν είχαμε πρόθεση να σκοτώσουμε τους Ισραηλινούς.
Το παλαιστινιακό επαναστατικό κίνημα γεννήθηκε το 1948.
Οι άνθρωποι που ξεσπιτώθηκαν
και το θεωρούσαν καταστροφή, "Νάκμπα", όπως το λένε,
το απέδιδαν στους Δυτικούς γενικά και στους Εβραίους ειδικά,
που, στα μάτια τους, έκαναν το Ισραήλ αποικιακό κράτος,
το οποίο θα πολεμούσαν για να ανακτήσουν τη γη τους,
που θεωρούν ότι κατασχέθηκε άδικα.
Η PLO, η Οργάνωση για την Απελευθέρωση της Παλαιστίνης,
που ανέλαβε ο Γιάσερ Αραφάτ,
ουσιαστικά δήλωνε πως οι Εβραίοι δεν δικαιούνται δικό τους κράτος.
Οι Εβραίοι δεν είναι έθνος, είναι θρησκεία.
Επομένως, μπορούν να ζουν όπου θέλουν,
αλλά δεν υπάρχει βάσιμος λόγος
για την ύπαρξη ξεχωριστού, ελεύθερου, αυτόνομου
εβραιο-σιωνιστικού κράτους ονόματι Ισραήλ.
Η στάση της Γκόλντα Μεΐρ ήταν αμετακίνητη.
Στη θητεία της ως πρωθυπουργός,
το Ισραήλ έζησε πολλά περιστατικά τρομοκρατίας,
και σε ισραηλινό έδαφος και στο εξωτερικό.
Η απόφαση της Γκόλντα ήταν
να μην υποκύπτει ποτέ στις απαιτήσεις τρομοκρατών.
Κατά κάποιο τρόπο, ήταν λίγο παρανοϊκή.
Θεωρούσε ότι οι Εβραίοι μισούνται.
Πίστευε ότι ο αντισημιτισμός είναι πολύ δυνατός παντού.
Η πρωθυπουργός κάλεσε αμέσως κυβερνητική σύσκεψη,
στις 9:30 το πρωί.
Η απόφαση εκείνη την ώρα ήταν
ότι το Ισραήλ δεν θα διαπραγματευόταν με Παλαιστίνιους που κρατούν ομήρους.
Στη συγκεκριμένη περίπτωση, ήταν ο Μαύρος Σεπτέμβρης.
Ο Μαύρος Σεπτέμβρης δημιουργήθηκε από τον Γιάσερ Αραφάτ,
τον επικεφαλής της PLO, της Οργάνωσης για την Απελευθέρωση της Παλαιστίνης,
και της στρατιωτικής πτέρυγάς της, της Φατάχ.
Δημιούργησε μια απόρρητη, καινούργια τρομοκρατική ομάδα,
που ήταν μυστική εντός μυστικής οργάνωσης.
Το όνομα Μαύρος Σεπτέμβρης μνημόνευε τον Σεπτέμβρη του 1970,
όταν ο βασιλιάς Χουσεΐν της Ιορδανίας…
ΧΟΥΣΕΪΝ ΜΠΙΝ ΤΑΛΑΛ ΒΑΣΙΛΙΑΣ ΙΟΡΔΑΝΙΑΣ
…του οποίου το βασίλειο καταλήφθηκε
και σχεδόν κυβερνούνταν από ομάδες ένοπλων Παλαιστίνιων,
διέταξε τον στρατό και το πυροβολικό του να κινηθούν κατά των Παλαιστινίων.
Ήταν μεγάλη σφαγή Παλαιστινίων.
Ο Μαύρος Σεπτέμβρης…
ΑΜΠΟΥ ΝΤΑΟΥΝΤ ΑΡΧΗΓΟΣ ΜΟΝΑΔΑΣ ΚΟΜΑΝΤΟ
…είναι ομάδα ατόμων της Φατάχ.
Ναι, ο ίδιος ο Αραφάτ.
Δεν ξέρω αν στηρίζει τον Μαύρο Σεπτέμβρη.
Αυτοί οι άνθρωποι, ή αυτή η ομάδα,
έχει την υποστήριξη μερικών αρχηγών της Φατάχ.
Ποιων;
Του Αμπού Γιούσεφ, του Αμπού Ιγιάντ.
Ξέρω ότι ο Αμπού Ιγιάντ σχεδίασε το Μόναχο.
ΕΧΟΥΝΤ ΜΠΑΡΑΚ ΠΡΩΗΝ ΠΡΩΘΥΠΟΥΡΓΟΣ ΙΣΡΑΗΛ
Οι Ολυμπιακοί Αγώνες ήταν καλή επιλογή για εκείνους,
επειδή ήταν ξεκάθαρο, ακόμη και τότε, 50 χρόνια πριν,
ότι εκατοντάδες εκατομμύρια άνθρωποι μαγεύονταν από αυτούς.
Προχωρούν οι αποστολές χωρών.
Άνθρωποι περιμένουν.
Χωρίς αμφιβολία, όμως, η ατμόσφαιρα γίνεται πιο τεταμένη.
Αφού έφτασα στο σημείο,
έμαθα από την αστυνομία ότι θα αναλάμβανα τη διοίκηση
μιας σχεδιασμένης επίθεσης…
ΧΑΪΝΣ ΧΟΕΝΣΙΝ ΠΡΩΗΝ ΓΕΡΜΑΝΟΣ ΑΣΤΥΝΟΜΙΚΟΣ
…για την απελευθέρωση των Ισραηλινών ομήρων.
Μάθαμε πως υπάρχουν άντρες με όπλα
στραμμένα προς τα δωμάτια όπου εμφανίστηκαν τα δύο κεφάλια
των Αράβων ανταρτών.
Αυτό συμβαίνει τώρα, αν το πιστεύετε,
στους Αγώνες της 20ής Ολυμπιάδας.
Πήραμε θέση στην ταράτσα των αντίστοιχων δομών
και περίμενα στον ασύρματο
την επιχειρησιακή ενημέρωση από τον αρχηγό
με την κωδική λέξη "λιακάδα",
και…
η κωδική λέξη δεν ακούστηκε.
Στο μεταξύ,
κάποιοι "έξυπνοι" τηλεοπτικοί ρεπόρτερ είχαν ανέβει στο διπλανό κτίριο,
και μας τραβούσαν με την κάμερα στην ταράτσα.
Επομένως, οι τρομοκράτες είδαν
τη θέση μας στην ταράτσα, στην τηλεόραση.
Αυτός ήταν ένας λόγος για την ακύρωση της επιχείρησης.
Τότε, ξαφνικά, είπαν να κατεβούμε από την ταράτσα,
και ότι θα πηγαίναμε στο Φέρστενφελντμπρουκ.
Υπήρχε έτοιμο αεροσκάφος,
και οι τρομοκράτες απαίτησαν
ελεύθερη έξοδο και ασφαλή διάβαση.
Οι αντάρτες ανακοίνωσαν ότι ζητούν να τους επιτραπεί
να φύγουν από τη Γερμανία αφού ικανοποιηθούν τα αιτήματά τους.
Σχεδόν 500 Γερμανοί αστυνομικοί έχουν αποκλείσει το χωριό
και φέρνουν πολυβόλα όπλα στην πλατεία.
Κρατούν εικονολήπτες, ρεπόρτερ και θεατές μακριά.
Πρωθυπουργός ήταν ο Βίλι Μπραντ, σπουδαίος φίλος του Ισραήλ,
και το μόνο που μπορούσε να κάνει το Ισραήλ
ήταν να ζητήσει από τη γερμανική κυβέρνηση
να του επιτρέψει να στείλει τους κομάντο του,
τους ειδικούς του, τους πράκτορες της Μοσάντ, για να σώσουν τους ομήρους,
αλλά οι Γερμανοί αρνήθηκαν ευγενικά.
Το μόνο που δέχτηκαν
ήταν να παρακολουθεί ο Ζβι Ζαμίρ, ο διευθυντής της Μοσάντ,
τη διαδικασία επίλυσης του προβλήματος.
Πάρθηκε η απόφαση
να πάει στη Γερμανία ο Ζβι Ζαμίρ, ο διευθυντής της Μοσάντ.
Η πλήρης ονομασία της Μοσάντ
είναι Ειδικό Ίδρυμα Ειδικών Καθηκόντων.
Είναι το αντίστοιχο της CIA στην Αμερική.
Την περίοδο των γεγονότων στο Μόναχο, είχε διοριστεί διευθυντής της Μοσάντ
από την πρωθυπουργό μας, την Γκόλντα Μεΐρ.
Όταν έφτασε ο Ζβι Ζαμίρ, οι Γερμανοί τού έδειξαν το σχέδιο
για τη διάσωση των ομήρων.
Το σχέδιό τους ήταν
να μεταφέρουν με ελικόπτερα και τους ομήρους και τους τρομοκράτες
στο αεροδρόμιο, όπου τους περίμενε ένα τζετ της Lufthansa,
για να τους πάει, όπως ζήτησαν, στο Κάιρο μαζί με τους ομήρους.
Είπαν πως, όταν θα έφταναν στο Κάιρο, θα ελευθέρωναν τους ομήρους.
Όταν θα πήγαιναν από τα ελικόπτερα να ελέγξουν το τζετ,
θα τους σκότωναν σκοπευτές.
Επίσης θα περίμεναν κομάντο μέσα στο τζετ,
και θα σκότωναν τους υπόλοιπους.
Και έτσι θα έσωζαν τους ομήρους.
Ο Ζαμίρ το θεώρησε καλό σχέδιο.
Το πρόβλημα δεν ήταν το σχέδιο,
αλλά η εκτέλεσή του.
Οι όμηροι μεταφέρθηκαν με λεωφορείο
σε ένα ελικοδρόμιο κοντά στο Ολυμπιακό Χωριό.
Από εκεί, πέταξαν με δύο ελικόπτερα
στο αεροδρόμιο του Φέρστενφελντμπρουκ, κοντά στο Μόναχο.
Ο Ζβι ανέβηκε στην ταράτσα και παρακολουθούσε ό,τι γινόταν.
Κατάλαβε αμέσως ότι υπήρχε πρόβλημα.
Δεν πήγαιναν όλα όπως σχεδίαζαν.
Συνέβη το χειρότερο.
Οι αρχηγοί των τρομοκρατών πήγαν στο αεροπλάνο
και είδαν ότι ήταν παγίδα, ότι δεν ήταν για τη μεταφορά τους.
Υποτίθεται πως θα έμπαιναν σε γερμανικό τζετ
για να πετάξουν σε αραβικό κράτος.
Η γερμανική κυβέρνηση ήταν βέβαιη πως αυτό θα σήμαινε θάνατο των Ισραηλινών.
Έτσι, αποφασίστηκε να εξουδετερώσουν ή να σκοτώσουν τους αντάρτες.
Σκοπευτές της αστυνομίας πυροβόλησαν πρώτοι.
Επικρατούσε πανικός, ήταν σκοτάδι, νύχτα. Δεν υπήρχαν φώτα.
ΑΣΤΥΝΟΜΙΑ
Έπρεπε να μένουμε καλυμμένοι για να μη μας σκοτώσουν συνάδελφοί μας.
Και, ξαφνικά, πιάνει φωτιά το ελικόπτερο.
Οι αντάρτες άνοιξαν πυρ στους ομήρους.
Οι Παλαιστίνιοι έριξαν χειροβομβίδες μέσα στα ελικόπτερα,
όπου οι Ισραηλινοί όμηροι ήταν δεμένοι στα καθίσματα.
Αυτοί οι άνθρωποι πέθαναν, κάηκαν.
ΙΕΡΟΥΣΑΛΗΜ, ΙΣΡΑΗΛ 6 ΣΕΠΤΕΜΒΡΙΟΥ, 1:00 Μ.Μ.
Η Γκόλντα ήταν στο σπίτι της με μερικούς επιφανείς υπουργούς
και λάμβαναν αντιφατικές πληροφορίες για το τι γινόταν με την αποστολή.
Γύρω στη 1:00 τα ξημερώματα της επόμενης μέρας,
ήρθε μια πληροφορία ότι η επιχείρηση είχε επιτυχία.
Ότι όλοι οι αθλητές απελευθερώθηκαν και ήταν ασφαλείς,
και όλοι οι τρομοκράτες σκοτώθηκαν.
Όλοι αναστέναξαν ανακουφισμένοι στο σπίτι της Γκόλντα,
γιατί ήταν μια νύχτα με μεγάλη ένταση.
ΑΠΕΛΕΥΘΕΡΩΣΗ ΤΩΝ ΟΜΗΡΩΝ
Οι αναφορές που βγήκαν το απόγευμα της 5ης Σεπτεμβρίου…
ΙΝΤΟ ΑΧΑΡΟΝΙ ΑΡΟΝΟΦ ΙΣΡΑΗΛΙΝΟΣ ΔΙΠΛΩΜΑΤΗΣ
…από τη γερμανική κυβέρνηση και γερμανικά μέσα ενημέρωσης,
ήταν πολύ θετικές.
Μάλιστα, ανέφεραν ότι η επιχείρηση διάσωσης
ήταν επιτυχημένη και ότι όλοι οι όμηροι είχαν απελευθερωθεί.
Τότε, ήρθε τηλεφώνημα από τον Ζβίκα Ζαμίρ.
Ήταν, νομίζω, στις 3:10 τα ξημερώματα, και είπε
"Γκόλντα, είναι όλοι νεκροί. Τους είδα.
Δεν επέζησε κανείς".
Και μετά, φαντάζεστε
τον πόνο όλων όταν έμαθαν τα νέα
και όλο το έθνος θρηνούσε.
Από την ευφορία του εορτασμού για την απελευθέρωση,
πήγες σε βαθιά θλίψη μέσα σε μια στιγμή.
Για τη Γερμανία, ήταν καταστροφή τελικά.
Δεν ζήτησαν βοήθεια από τους Ισραηλινούς, επειδή ήθελαν να το κάνουν οι ίδιοι.
Οι Γερμανοί πολιτικοί νόμιζαν ότι ήμασταν αρκετά καλοί,
αλλά δεν ήμασταν.
Αυτό είναι το κακό.
Μέσα στο αεροδρόμιο, η σκηνή περιγράφηκε από έναν αυτόπτη μάρτυρα
ως "ό,τι πιο φρικτό έχω δει".
Ήταν τρομερή τραγωδία,
και φανταστείτε τον Ζβι Ζαμίρ, τον διευθυντή της Μοσάντ, να παρακολουθεί
και να συνειδητοποιεί ότι δεν θα πετύχει.
Ήμασταν κολλημένοι στο ραδιόφωνο.
Κάποια στιγμή,
έβγαλαν ανακοίνωση.
Ο πατέρας μου έλεγε "Οι μεγάλοι φόβοι μας σπάνια πραγματοποιούνται".
Σήμερα πραγματοποιήθηκαν.
Τώρα λένε πως οι όμηροι ήταν 11.
Δύο από αυτούς σκοτώθηκαν στο δωμάτιό τους χτες το πρωί.
Εννιά σκοτώθηκαν στο αεροδρόμιο απόψε.
Σκοτώθηκαν όλοι.
Ανατριχιάζω τώρα που το σκέφτομαι.
Αλλά ήμασταν σιωπηλοί για αρκετά λεπτά.
Ο καθένας μας έκανε τις σκέψεις του και φοβόταν να πει κάτι…
γιατί τίποτα δεν άρμοζε.
ΑΕΡΟΔΡΟΜΙΟ ΜΠΕΝ ΓΚΟΥΡΙΟΝ ΤΕΛ ΑΒΙΒ, ΙΣΡΑΗΛ
Θυμάμαι τις φωτογραφίες και την τηλεοπτική κάλυψη
της μεταφοράς των φέρετρων από το αεροπλάνο.
ΤΑΦΟΙ ΙΣΡΑΗΛΙΝΩΝ ΑΘΛΗΤΩΝ ΝΕΚΡΟΤΑΦΕΙΟ ΤΕΛ ΑΒΙΒ, ΙΣΡΑΗΛ
Ήταν σοκ για ολόκληρο το κοινό.
Μεγάλη απογοήτευση. Πώς ήταν δυνατόν;
Η Γκόλντα Μεΐρ, στην ομιλία της, είπε "Για δεύτερη φορά
σκοτώνονται, σφάζονται Εβραίοι σε γερμανικό έδαφος".
Μέλη της Κνέσετ,
ο πόλεμος ενάντια σε τρομοκρατικές οργανώσεις κατά του Ισραήλ
είναι φυσικό καθήκον μας.
Η τρομοκρατική δραστηριότητα εξελίσσεται συνεχώς,
και πρέπει να προετοιμαστούμε γι' αυτόν τον πόλεμο
ακόμα περισσότερο απ' ό,τι μέχρι τώρα.
Η Γκόλντα Μεΐρ ζήτησε εκδίκηση.
Και όχι μόνο εκείνη.
Όλο το υπουργικό συμβούλιο ζήτησε εκδίκηση.
Τότε, δύο άντρες πάνε στην Γκόλντα.
Πάνε στην Γκόλντα και της λένε "Άκου,
αυτή η επιχείρηση εκτελέστηκε από τον Μαύρο Σεπτέμβρη.
Πρέπει να δώσουμε τέλος σ' αυτήν την οργάνωση".
Ήδη έχουν χύσει αίμα, και θα συνεχίσουν.
Αν λιώσουμε το κεφάλι του φιδιού,
αν σκοτώσουμε τους ηγέτες της οργάνωσης,
θα καταστρέψουμε εντελώς τον Μαύρο Σεπτέμβρη.
Γι' αυτό, πρέπει να στείλουμε
μια ομάδα κομάντο μας στο εξωτερικό,
σε άλλες χώρες όπου οι αρχηγοί του Μαύρου Σεπτέμβρη
ετοιμάζουν τις επόμενες αποστολές, και να τους τακτοποιήσουμε.
Η Γκόλντα Μεΐρ, στη θητεία της ως πρωθυπουργός,
δεν δίστασε ποτέ να εγκρίνει προληπτική ή και ανταποδοτική επίθεση
ενάντια σε τρομοκρατικούς στόχους σε αραβικό έδαφος.
Απέρριπτε, όμως, σθεναρά κάθε πρόταση
για επίθεση του Ισραήλ ενάντια σε τρομοκρατικούς στόχους
σε κυρίαρχα και φιλικά κράτη, κυρίως στην Ευρώπη.
Η σφαγή του Μονάχου τα άλλαξε όλα.
Για εκείνη, ξεχείλισε το ποτήρι.
Συμφώνησε με τα μέλη της Κνέσετ που πρότειναν
πως είναι καιρός να μετατρέψουμε τους τρομοκράτες
από κυνηγούς σε κυνηγημένους.
Η Γκόλντα, όμως, τόνισε
να κάνουμε ό,τι περνάει απ' το χέρι μας
για να μην πειράξουμε άτομα που δεν εμπλέκονται.
Το Ισραήλ είναι μοναδικό.
Το Ισραήλ ανέπτυξε ένα ολόκληρο σύστημα ασφάλειας
με σκοπό να τιμωρήσει ανθρώπους μόνο για την πρόθεσή τους να κάνουν κακό.
Το Ισραήλ δεν είναι η μόνη χώρα στον κόσμο που επινόησε…
Το λέμε "στοχευμένους σκοτωμούς" ή "αναχαιτίσεις ωρολογιακών βομβών".
Το έχουν κάνει και οι ΗΠΑ και άλλες χώρες.
Οπότε, η σημασία αυτού που συνέβη είναι
πως αν το δόγμα ασφάλειας του Ισραήλ
βασίζεται στην ανάγκη για προστασία, πρόληψη και αποτροπή,
η αντίδραση του Ισραήλ στη σφαγή του Μονάχου
ικανοποιεί το τρίτο στοιχείο.
Τεράστιο αποτρεπτικό.
Η Γκόλντα Μεΐρ ήταν αποφασισμένη,
αλλά δεν ήθελε να πάρει μόνη της αυτήν την απόφαση.
Έτσι, μαζί με τον υπουργό Άμυνας, τον Μοσέ Νταγιάν,
και άλλους δύο υπουργούς που εμπλέκονταν σε θέματα ασφάλειας,
δημιούργησαν τη λεγόμενη Επιτροπή Χ
η οποία αποφασίζει, βάσει συστάσεων της Μοσάντ,
ποιους να βάλουμε στόχο.
ΤΕΛ ΑΒΙΒ, ΙΣΡΑΗΛ
Την επομένη των επιθέσεων, το γραφείο της πρωθυπουργού έδωσε εντολή
για στήσιμο επιχείρησης εκδίκησης,
της Επιχείρησης Οργή του Θεού,
για την οποία δημιουργήθηκε ειδικός πυρήνας στη Μοσάντ, η λεγόμενη Κιντόν,
που αναλαμβάνει την προετοιμασία
και την εκτέλεση στοχευμένων δολοφονιών.
Η βασική αρχή ήταν πυροβόλα και μη μιλάς.
Τότε, όμως, μιλούσες σε επιλεγμένα άτομα
που θα διαδώσουν ότι το Ισραήλ ήταν πίσω από όλα αυτά.
Η Κιντόν ήταν υπομονάδα του κλάδου επιχειρήσεων της Μοσάντ.
Εστίαζαν σε μία αποστολή, έβρισκαν τον στόχο,
προετοίμαζαν την επιχείρηση και εκτελούσαν.
Ευτυχώς, είχαμε αρκετούς σκληρούς ανθρώπους για αυτήν τη δουλειά.
Έφτιαξαν μια λίστα και είπαν "Ωραία" και άρχισαν να τους ψάχνουν.
Ο Μάικ Χαράρι ήταν επικεφαλής πολλών επιχειρήσεων αυτών των κομάντο.
Ήταν ο απόλυτος μυστικός πράκτορας.
Ήταν ένας από τους ιδρυτές της Μοσάντ.
ΡΩΜΗ, ΙΤΑΛΙΑ 16 ΟΚΤΩΒΡΙΟΥ 1972, 10:00 Μ.Μ.
Η πρώτη ήταν στη Ρώμη.
Ο Άμπντελ Σβάιτερ.
Ήταν πολύ ευγενικός, πολύ ευχάριστος άνθρωπος.
Ποιητής.
Πίσω από το ευγενικό παρουσιαστικό, όμως,
ήταν ένα πολύ δόλιο μυαλό.
Διηύθυνε και σχεδίαζε μικρές αποστολές ενάντια στο Ισραήλ.
Ο Άμπντελ Σβάιτερ πάει σπίτι του μετά το βραδινό.
Στο λόμπι, δίπλα στο ασανσέρ…
τον περιμένουν δύο άντρες της ομάδας του Ισραήλ, και τον πυροβολούν.
Αυτός ήταν ο πρώτος.
ΠΑΡΙΣΙ, ΓΑΛΛΙΑ 7 ΔΕΚΕΜΒΡΙΟΥ 1972
Τότε, το κέντρο,
τα κεντρικά της Μοσάντ ήταν στο Παρίσι.
Οπότε, ο Μάικ, όπως και πολλοί άλλοι,
ζούσε στο Παρίσι και διηύθυνε επιχειρήσεις από εκεί.
Ο δρ Χαμσάρι, που έμενε στο Παρίσι,
παντρεμένος με Γαλλίδα, με μικρή κόρη Γαλλίδα,
ήταν επίσης πολύ ευχάριστος άνθρωπος.
Ειρηνικός άνθρωπος.
Είχε δώσει συνεντεύξεις για τις ειρηνικές προθέσεις του.
Δεν θα γίνουν ποτέ τέτοιες επιθέσεις ενάντια στη Γαλλία
λόγω της πολιτικής της θέσης.
Μπορείτε να ζείτε ήσυχος στη Γαλλία;
Φοβάστε για τη ζωή σας;
Όχι για μένα, αλλά καλύτερα να μη δοκιμάζω την τύχη μου.
Οι Ισραηλινοί κατέληξαν ότι ήταν ένας από τους αρχηγούς
του δικτύου του Μαύρου Σεπτέμβρη στην Ευρώπη.
Έτσι, έπρεπε να βρουν τρόπο να σκοτώσουν τον Χαμσάρι
κάποια ώρα που δεν ήταν με τη γυναίκα και το παιδί του.
Ο δρ Χαμσάρι δέχτηκε τηλεφώνημα από κάποια Πατρίσια Ρόξμπεργκ,
φωτογράφο καναδικής καταγωγής που ζούσε στο Παρίσι, και δημοσιογράφο.
Κι εκείνη είχε πολύ καλή κάλυψη.
Το αληθινό όνομά της ήταν Σίλβια Ραφαέλ.
Γεννήθηκε στη Νότια Αφρική.
ΣΙΛΒΙΑ ΡΑΦΑΕΛ ΠΡΑΚΤΟΡΑΣ ΤΗΣ ΜΟΣΑΝΤ
Η Σίλβια Ραφαέλ ήταν μια από τις σπουδαίες Ισραηλινές Αμαζόνες.
Ήταν εθελόντρια στη Μοσάντ. Τηλεφώνησε στον δρα Χαμσάρι
και είπε ότι ήθελε να του πάρει συνέντευξη.
Τη συναντάει σ' ένα καφέ στο Παρίσι.
Εκείνη την ώρα, δύο πράκτορες της Μοσάντ
μπαίνουν στο διαμέρισμα του Χαμσάρι
και τοποθετούν βόμβα κάτω από το τραπεζάκι του τηλεφώνου.
Την επόμενη μέρα,
αφού έφυγαν από το διαμέρισμα η γυναίκα και το παιδί του,
πάνε δύο άτομα απέναντι απ' το κτίριό του.
Ο ένας έχει στα χέρια του μια συσκευή τηλεχειρισμού.
Η Σίλβια Ραφαέλ τηλεφωνεί στον Χαμσάρι
και λέει "Ο δρ Χαμσάρι;"
Εκείνος λέει "Ναι".
Τότε, κάνει σήμα στον συνάδελφό της, που πατάει το κουμπί.
Η βόμβα εκρήγνυται
και τραυματίζει θανάσιμα τον Χαμσάρι,
που πεθαίνει σε ένα νοσοκομείο της Γαλλίας.
Ο Χαμσάρι είναι ο δεύτερος.
Όταν εξουδετερώθηκε,
οι συνάδελφοί μου στη Μυστική Υπηρεσία θύμωσαν πολύ με τη Μοσάντ
που ήρθε να τακτοποιήσει λογαριασμούς
με κάποιον που δεν ξέραμε με βεβαιότητα αν ήταν ακτιβιστής
στους δρόμους του Παρισιού, όπως κάθε κακοποιός απ' τη Μέση Ανατολή.
ΤΕΛ ΑΒΙΒ, ΙΣΡΑΗΛ
Δύο μήνες μετά το Μόναχο,
ήρθαν να με βρουν κάτι τύποι που ήταν κατάσκοποι της Κιντόν.
Έφεραν μια αεροφωτογραφία με κτίρια πολυτελών κατοικιών
στο κέντρο της Βηρυτού
και μου είπαν
"Έχουμε αποστολή να εξουδετερώσουμε ανθρώπους.
Το φροντίζουμε".
Σε αυτά τα δύο κτίρια στην οδό Βερντούν στη Βηρυτό
έμεναν τρεις από τους τρομοκράτες.
Ο ένας ήταν ο Αμπού Γιούσεφ Αλ-Νατζάρ,
ο βασικός διευθυντής επιχειρήσεων του Μαύρου Σεπτέμβρη.
Ο άλλος ήταν ο Καμάλ Αντουάν, επίσης διευθυντής επιχειρήσεων.
Ο τρίτος ήταν ο Καμάλ Νάσερ,
ο εκπρόσωπος της PLO, της τρομοκρατικής οργάνωσης.
Με ρώτησαν
"Μπορείς να σχεδιάσεις επιχείρηση να τους σκοτώσουμε;"
Τους είπα "Νομίζω. Νομίζω πως μπορώ".
Με ρώτησαν "Τι έχεις κατά νου;'
ΒΗΡΥΤΟΣ, ΛΙΒΑΝΟΣ
Φτάσαμε με σκάφη με πυραύλους στην ακτή της Βηρυτού.
Ήμασταν 15 άτομα και περπατούσαμε όλοι μαζί νυχτιάτικα.
Φαινόταν κάπως ύποπτο αυτό, οπότε είπαμε να το κάνουμε πιο φυσιολογικό
μεταμφιέζοντας τέσσερις από μας σε γυναίκες.
Μεταμφιεστήκαμε κανονικά, με περούκες…
με κραγιόν, με μάσκαρα, με μολύβι στα μάτια.
Οδηγήσαμε μέσα στην πόλη.
Παρκάραμε το αυτοκίνητο γύρω στα 70 μέτρα από το κτίριο και συνεχίσαμε πεζοί.
Εγώ ήμουν στο "ζευγάρι" μπροστά.
Έγειρα το κεφάλι μου στον ώμο του άλλου, που ήταν ψηλότερος.
Ο πράκτορας ήταν το αγόρι μου.
Φτάσαμε στο σημείο.
Οι τρεις ομάδες που θα πήγαιναν στα διαμερίσματα
πήγαν στη σκάλα.
Εγώ τους περίμενα να αναφέρουν στον ασύρματο ότι έφτασαν.
Όλοι πατάνε συγχρονισμένα τους πυροδότες
και μπαίνουμε ταυτόχρονα.
Οι τρεις τρομοκράτες σκοτώθηκαν.
Όταν η ομάδα μπήκε στο δωμάτιο του ενός,
η γυναίκα του στεκόταν πίσω του.
Εκείνος πυροβολήθηκε, και σκοτώθηκε και η γυναίκα του.
Σε ένα άλλο κτίριο κατοικιών,
μια γυναίκα που στεκόταν πίσω από την πόρτα,
δίπλα από την πόρτα που ανοίξαμε,
ήταν ήδη σκοτωμένη.
Βγήκε έξω ένας τύπος με δερμάτινο μπουφάν και μουστάκι, σκουρόχρωμος.
Έβγαλε όπλο και άρχισε να διασχίζει τον δρόμο προς εμάς.
Οπότε, πήγαμε να ξεκαθαρίσουμε, "Τι συνέβη εδώ;"
Μουρμούρισα στην "ξανθιά" "Δεν έχουμε επιλογή".
Ακόμα θυμάμαι το σοκ στα μάτια του
όταν είδε τις δύο "κοπέλες" να ανοίγουν τα μπουφάν τους,
να βγάζουν μικρά πολυβόλα και αυτόματα και να αρχίζουν να πυροβολούν.
Ουσιαστικά, χάσαμε τον αιφνιδιασμό
πριν να φτάσουν στις πόρτες όλες οι ομάδες.
Φύγαμε από τον δρόμο.
Οι πυροβολισμοί έγιναν σε διάστημα εφτά λεπτών.
Και 30 λεπτά αφού αποβιβαστήκαμε, ήμασταν ξανά στη θάλασσα
και η αποστολή ολοκληρώθηκε.
Αν και ο καθένας από μας ήταν στόχος…
ΜΑΧΜΟΥΝΤ ΑΛ ΤΣΑΛΑΝ ΜΑΧΗΤΗΣ ΦΑΤΑΧ
…οι ισραηλινές υπηρεσίες και η Μοσάντ έχουν προτεραιότητες.
Τον Καμάλ Αντουάν, τον Καμάλ Νάσερ ή τον Γιούσεφ Αλ-Νατζάρ.
Αυτή η ομάδα ήταν
προτεραιότητα της Μοσάντ.
Η Μοσάντ τούς δολοφόνησε το 1973.
Εστίασαν στον Αλί Χασάν Σαλάμε.
Ο Αλί Χασάν Σαλάμε ήταν απλός Παλαιστίνιος,
αλλά είχε τη δική του ιστορία.
Ο πατέρας του, ο Χασάν Σαλάμε,
ήταν ένας από τους Παλαιστίνιους που σκοτώθηκαν ή μαρτύρησαν
στην παλαιστινιακή επανάσταση
στη μάχη μεταξύ του σιωνιστικού κινήματος
και των Παλαιστινίων μαχητών.
Έτσι, ο νεαρός Παλαιστίνιος πατριώτης μπήκε στο κίνημα της Φατάχ
από νωρίς, όταν τελείωσε τις σπουδές του στο πανεπιστήμιο το 1964.
Είναι στον στενό κύκλο του Γιάσερ Αραφάτ,
με τον οποίο συνδέεται και με αγάπη και με δεσμούς αίματος.
Ο Αμπού Χασάν Σαλάμε ανέλαβε αυτό που στη Φατάχ λέγεται
θέση κεντρικής πηγής, που είναι σημαντικότατη θέση.
Η κεντρική πηγή είναι ο άνθρωπος που παρακολουθεί τις υποθέσεις
και τις επιχειρήσεις ενάντια στη Μοσάντ και στο Ισραήλ.
Σχημάτισε μια αραβική διεθνή ομάδα
για να παρακολουθεί
και να καταδιώκει όλα τα μέλη της Μοσάντ.
Από εκείνη τη στιγμή, έγινε ο υπ' αριθμόν ένα εχθρός της Μοσάντ
και η Γκόλντα Μεΐρ του έδωσε μια παράξενη ονομασία,
δηλαδή "Ερυθρό Πρίγκιπα".
Το εξηγούσε λέγοντας ότι σημαίνει ο δολοφόνος που μας κόστισε
πολύ αίμα Ισραηλινών, Εβραίων.
Πολλοί άνθρωποι της Μοσάντ, πληροφοριοδότες και παρατηρητές,
έψαχναν τον Αλί Χασάν Σαλάμε.
Ο Αλί Χασάν Σαλάμε εμφανιζόταν παντού.
Είναι στη Γενεύη, αλλά φεύγει.
Πάει στα βόρεια, ίσως στη Δανία.
Και ένας Λιβανέζος πληροφοριοδότης λέει "Τώρα πάει στη Νορβηγία".
Πληροφορήθηκαν επίσης ότι ο Σαλάμε ήταν σε μια μικρή πόλη, το Λίλεχαμερ.
ΛΙΛΕΧΑΜΕΡ, ΝΟΡΒΗΓΙΑ ΙΟΥΛΙΟΣ 1973
Όταν φτάνουν οι Ισραηλινοί στο Λίλεχαμερ, είναι εκεί ο Μάικ Χαράρι.
Ο Ζβι Ζαμίρ, ο διευθυντής της Μοσάντ, είναι εκεί.
Εκεί είναι και κάποιος Νταν Αρμπέλ.
ΝΤΑΝ ΑΡΜΠΕΛ ΠΡΑΚΤΟΡΑΣ ΤΗΣ ΜΟΣΑΝΤ
Είναι τουλάχιστον δύο γυναίκες.
Η μία είναι η Σίλβια Ραφαέλ. Φυσικά, είναι παντού.
Η άλλη είναι Σουηδή, η Μαριάν Γκλάντνικοφ.
ΜΑΡΙΑΝ ΓΚΛΑΝΤΝΙΚΟΦ ΠΡΑΚΤΟΡΑΣ ΤΗΣ ΜΟΣΑΝΤ
Έτσι, χωρίστηκαν.
"Μπορεί σε εκείνο το μέρος να βρούμε τον Σαλάμε".
Βρήκαν τον Αλί Χασάν Σαλάμε εκεί,
να κάθεται σε ένα καφενείο, να πίνει καφέ, πολύ χαλαρός, να κουβεντιάζει.
Και τον παρακολουθούν, και βλέπουν πολλά πράγματα που ήταν πολύ παράξενα.
Καταρχάς, κυκλοφορούσε με ποδήλατο.
Ήταν έξω χωρίς καμία προστασία. Κανείς δεν τον φυλούσε.
Έμενε σε ένα πολύ φτωχικό διαμέρισμα
στα περίχωρα του Λίλεχαμερ.
Η Μοσάντ είχε μια φωτογραφία του Σαλάμε, κακής ποιότητας.
Η Σίλβια Ραφαέλ έχει αμφιβολίες.
Λέει "Δεν μου φαίνεται να είναι αυτός".
Ο Μάικ Χαράρι, όμως, και ο Ζβι Ζαμίρ, ο αρχηγός των κομάντο,
που έχουν συνηθίσει να έχουν πάντα δίκιο,
διατάζουν τον φόνο του.
Το απόγευμα, βλέπουν ξανά τον Σαλάμε,
με μια έγκυο, να πηγαίνουν σε έναν κινηματογράφο.
Μετά βγαίνουν.
Τους ακολουθούν. Παίρνουν λεωφορείο.
Τους ακολουθούν με αυτοκίνητο όταν κατεβαίνουν.
Πυροβολούν τον Σαλάμε και τον σκοτώνουν, και είναι ευχαριστημένοι.
Μεγάλη επιτυχία. Μπράβο, παιδιά. Πάμε σπίτι.
Αυτοί που πυροβόλησαν φεύγουν αμέσως,
και φεύγουν και ο Χαράρι και ο Ζαμίρ.
Αυτός, όμως, δεν ήταν ο Αλί Χασάν Σαλάμε.
Σκότωσαν λάθος άνθρωπο.
ΣΤΟ ΕΠΟΜΕΝΟ ΕΠΕΙΣΟΔΙΟ
Τον δολοφόνησε η Μυστική Υπηρεσία, η Μοσάντ.
ΕΚΤΕΛΕΣΗ
Δεν συνδεόταν με τους Παλαιστίνιους.
Η Γκόλντα είπε
"Είναι πόλεμος για την προστασία Ισραηλινών, και σε έναν πόλεμο
γίνονται λάθη".
Οι δολοφονίες των αρχηγών του Μαύρου Σεπτέμβρη
ήταν εξαιρετικά επιτυχημένη αποστολή.
Όμως, ο μόνος που επέζησε
ήταν ο Αλί Χασάν Σαλάμε.
Ο Γιάσερ Αραφάτ ανέθεσε στον Αλί Χασάν Σαλάμε
τη δημιουργία μυστικού διαύλου με τη CIA.
Η Μοσάντ αποφασίζει να στείλει γυναίκα.
"Πρέπει να πας στη Βηρυτό, η αποστολή σου θα είναι…
να σκοτώσεις κάποιον".
ΙΣΤΟΡΙΕΣ ΚΑΤΑΣΚΟΠΕΙΑΣ
Υποτιτλισμός: Σύλβια Τσάτσαρη